1. **IZMJENA POZIV NA DOSTAVU PONUDA**

*Povećanje energetske učinkovitosti i korištenja OiE proizvodnog pogona KFK*

**NAZIV NABAVE*: Nabava strojeva***

**OiE 01-21**

**POZIV NA DOSTAVU PONUDA**

1. **PODACI O NARUČITELJU**

Naziv: KFK d.o.o.

Adresa: Dugoselska 5a, 10370 Rugvica, Hrvatska

OIB: 01385778914

Tel: +385 1 20 30 700

Web stranica: [www.kfk.hr](http://www.kfk.hr)

**2. PODACI O OSOBI ZADUŽENOJ ZA KONTAKT SA PONUDITELJIMA**

Ime i prezime: Antonijo Zeljko

E-mail: antonijo.zeljko@kfk.hr

Nabava se provodi temeljem Pravila o provedbi postupaka nabava za neobveznike Zakona o javnoj nabavi (v.7.0) (dalje u tekstu: Pravila). Sukladno Pravilima, Poziva na dostavu ponuda sa svim pripadajućim prilozima objavljuje se na internetskoj stranici <http://www.strukturnifondovi.hr>.

**3. OBJAŠNJENJA I IZMJENE NATJEČAJNE DOKUMENTACIJE**

Ponuditelji mogu za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz Poziv na dostavu ponuda. Zahtjev sa postavljenim pitanjima ponuditelji mogu postaviti najkasnije tijekom četvrtog (4) dana prije dana u kojem istječe rok za dostavu ponuda. Dodatne informacije i pojašnjenja bit će objavljene bez navođenja podataka o podnositelju zahtjeva na internetskim stranicama na kojima je dostupna i natječajna dokumentacija (točka 2.), najkasnije tijekom drugog (2) dana prije dana u kojem istječe rok za dostavu ponuda.

Komunikacija i svaka druga razmjena informacija između Naručitelja i ponuditelja obavljat će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom „za nabavu“ isključivo putem elektroničke pošte osobe zadužene za komunikaciju s Ponuditeljima (točka 2.).

Ako se tijekom objave ukaže potreba za izmjenom Poziva na dostavu ponuda (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda

tijekom roka za dostavu ponuda), ista će biti transparentno i istovremeno objavljena kako bi svi gospodarski subjekti bili upoznati s izmjenom.

U slučaju potrebe izmjene Poziva na dostavu ponuda tijekom posljednjih 5 dana prije isteka inicijalnog roka za dostavu ponuda, potrebno je razmjerno produljiti rok za dostavu ponuda za minimalno 5 dana, računajući od dana objave izmjene.

Svi zainteresirani gospodarski subjekti se upućuju da redovito prate objave na web stranici na kojoj je objavljen Poziv na dostavu ponuda. Naručitelj ne snosi odgovornost ako gospodarski subjekti nisu pravovremeno preuzeli izmjene/dopune Poziva odnosno upoznali se s dodatnim informacijama i pojašnjenjima.

**4. EVIDENCIJSKI BROJ NABAVE**: *OiE 01-21*

**5.PROCIJENJENA VRIJEDNOST NABAVE**

Grupa I – 6.327.460,20 HRK bez PDV-a

Grupa II – 6.747.898,00 HRK bez PDV-a

Ukupna procijenjena vrijednost svih grupa nabave u ovom postupku iznosi 13.075.358,20 HRK bez PDV-a.

**6. SUKOB INTERESA**

Popis gospodarskih subjekata s kojima je Naručitelj u sukobu interesa:

1. KFK Design d.o.o.
2. IMOBILIA TEHNO d.o.o.
3. CITY ISLAND d.o.o.
4. BAKS GRUPA d.o.o.
5. International Business Hotel d.o.o.
6. KFK International GmbH
7. KFK Facades Ltd
8. KFK Tehnika d.o.o., Slovenija
9. KFK Austria GmbH
10. KFK Tehnika d.o.o., BiH
11. LITUS PROJEKT d.o.o.
12. TECTUM PROJEKT d.o.o.
13. Dugave 2020 d.o.o.
14. EMDA d.o.o. Zagreb

**7. VRSTA POSTUPKA NABAVE**

Nabava robe provodi se temeljem Pravila o provedbi postupaka nabava za neobveznike Zakona o javnoj nabavi (v.7.0). Poziv na dostavu ponuda i pripadajući prilozi su pripremljeni na hrvatskom jeziku.

**8. OPIS PREDMETA NABAVE**

Predmet nabave je kupnja strojeva: CNC probijačica i laser sukladno Tehničkim specifikacijama koje čine **Prilog 2.1.** za Grupu 1i **Prilog 3.1.** za Grupu 2 ovog Poziva na dostavu ponuda. Zahtjevi definirani Tehničkim specifikacijama predstavljaju minimalne tehničke karakteristike koje ponuđena roba mora zadovoljavati.

Nabava novih strojeva CNC probijačica i laser, koje poduzeće koristi u proizvodnom radnom procesu, neophodna je obzirom da je trenutni stroj CNC probijačica koji se u poduzeću koristi za rezanje i bušenje gotovih izlaznih elemenata iz metalnih ploča manjeg formata zbog čega se lim u CNC probijačicu postavlja ručno. Zbog nedostatka automatizacije i malih dimenzija CNC probijačica troši značajne količine energije (dok se u nju postavlja novi lim) te je stoga predviđena njena zamjena energetski učinkovitijom automatiziranom CNC probijačicom većeg formata. Također, trenutni laser za rezanje gotovih izlaznih elemenata iz metalnih ploča je potrebno zamijeniti energetski učinkovitijim jer isti nije dovoljno učinkovit i troši znatno više energije od novih strojeva, što značajno povećava potrošnju energije.

Predmet nabave je podijeljen u grupe:

Grupa I - stroj Laser

Laser za rezanje gotovih izlaznih elemenata iz metalnih ploča.

Grupa II – CNC probijačica

Automatizirana CNC probijačica za rezanje i bušenje gotovih izlaznih elemenata iz metalnih ploča.

Dozvoljeno je nuditi predmet nabave po grupama nabave, bez obveze nuđenja svih grupa. Ponuditelj dostavlja zasebnu ponudu za svaku grupu.

**9. KOLIČINA PREDMETA NABAVE**

Količina predmeta nabave je točna i definirana u Troškovnicima koji čine **Prilog 2.** za Grupu 1 i **Prilog 3**. za Grupu 2 ovog Poziva. Stavke Troškovnika ne smiju se mijenjati. Troškovnik mora biti popunjen na izvornom predlošku, bez mijenjanja i ispravljanja izvornog teksta i količina.

**10. TEHNIČKE SPECIFIKACIJE**

Tehničke specifikacije za grupu I i grupu II (Prilog 2.1. i Prilog 3.1.) čine sastavni ovog Poziva na dostavu ponuda. Zahtjevi definirani tehničkim specifikacijama predstavljaju minimalne tehničke karakteristike koje ponuđeni predmet nabave mora zadovoljiti te se iste ne smiju mijenjati od strane Ponuditelja.

**11. MJESTO I NAČIN ISPORUKE PREDMETA NABAVE**

Mjesto isporuke je KFK d.o.o. Dugoselska 5a, 10370 Rugvica, Hrvatska.

**12. UVJETI PLAĆANJA**

Plaćanje će se izvršiti na račun Ponuditelja sljedećom dinamikom:

* 30 % iznosa najkasnije u roku od 8 (osam) dana od dana donošenja odluke o odabiru
* 60 % iznosa najkasnije u roku od 8 (osam) dana od dana pisane obavijesti odabranog ponuditelja o spremnosti robe za isporuku
* 10 % iznosa najkasnije u roku 30 dana od dana potpisa primopredajnog zapisnika o isporuci robe odnosno najkasnije u roku od 60 dana od dana isporuke robe.

**13. ROK ISPORUKE PREDMETA NABAVE**

Isporuka predmeta nabave započinje potpisom Ugovora. Ugovor stupa na snagu danom potpisa ugovornih strana. Predviđeni rok isporuke iznosi:

za Grupu I: 200 dana

za Grupu II: 200 dana

Rok isporuke produžit će se:

1. u slučajevima u kojima je isporučitelj robe zbog više sile ili drugog događaja koji ima značenje

promijenjenih okolnosti nastalih nakon izdavanja narudžbenice/potpisa ugovora, koje se nisu mogle predvidjeti, bio spriječen pravodobno isporučiti robu.

 b) zbog bilo kojeg kašnjenja kojeg je uzrokovao Naručitelj ili osobe za koje on odgovara.

Uredna isporuka predmeta nabave potvrđuje se potpisom zapisnika o primopredaji.

**14. RAZLOZI ISKLJUČENJA PONUDITELJA**

14.1. Ponuditelj se isključuje iz postupka nabave ako je:

* on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja

ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara

* nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima

Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja pravilima odobrena odgoda plaćanja navedenih obveza (ako oni nemaju poslovni nastan u Republici Hrvatskoj), osim ako je u skladu s posebnim a, te ako mu iznos dospjelih, a neplaćenih obveza nije veći od 200 kuna

* ako je lažno izjavljivao, predstavio ili pružio neistinite podatke u vezi s uvjetima koje je Naručitelj naveo kao neophodne.

14.2. Ponuditelj je dužan u svojoj ponudi priložiti dokumente zahtijevane ovim Pozivom, kojima se

 dokazuje gore navedeni razlozi za isključenje i to:

1. Izjavu Ponuditelja potpisanu od osobe ovlaštene za zastupanje gospodarskog subjekta, kojom potvrđuje da ne postoje razlozi za isključenje, odnosno da se gospodarski subjekt ne nalazi u jednoj od situacija navedenih iz točke 14.1. ovog Poziva **(Prilog 4.),**
2. potvrdu Porezne uprave o stanju duga koja ne smije biti starija od 30 dana računajući od

dana objave Poziva, ili

1. važeći jednakovrijedni dokument nadležnog tijela države sjedišta gospodarskog subjekta,

ako se ne izdaje potvrda iz točke 2. ovog odjeljka, ili

1. izjavu osobe koja je po zakonu ovlaštena za zastupanje gospodarskog subjekta s ovjerenim

potpisom kod bilježnika, ako se u državi sjedišta gospodarskog subjekta ne izdaje potvrda iz točke 2. ovoga odjeljka ili jednakovrijedni dokument iz točke 4. ovoga odjeljka.

Svi dokazi i dokumenti koji se prilažu ponudi, a određeni su u točki 14. ovog Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

**15. UVJETI I DOKAZI SPOSOBNOSTI PONUDITELJA**

Ponuditelj je dužan u svojoj ponudi popuniti i priložiti Izjavu o ispunjenju uvjeta sposobnosti (Prilog 5.) za predmetni postupak nabave kojom jamči svoju ekonomsku sposobnost.

**15.1. EKONOMSKA SPOSOBNOST**

Tražena sposobnost primjenjuje se na ponuditelje koji su podnijeli ponude za sljedeće grupe predmeta nabave: Grupa I, Grupa II.

Kako bi dokazao da ima potrebnu financijsku sposobnost da u roku i kvalitetno izvršio ugovor ponuditelj mora dokazati da mu je opći godišnji promet[[1]](#footnote-1) u posljednje 3 dostupne financijske godine zbrojeno (kumulativno) jednak ili veći od iznosa procijenjene vrijednosti predmeta nabave grupe za koju podnosi ponudu.

U svrhu dokazivanja ukupnog prihoda, Ponuditelj mora dostaviti popunjen i potpisan **Prilog 5.** Izjava ponuditelja koji je sastavni dio ovog Poziva na dostavu ponuda. Izjavu potpisuje osoba ovlaštena za zastupanje ponuditelja.

**16. TROŠKOVNIK**

Troškovnici za svaku pojedinu grupu se nalaze u **Prilogu 2**. za Grupu 1 i **Prilogu 3.** za Grupu 2 ovog Poziva na dostavu ponuda.

Količina predmeta nabave je točna i definirana u Troškovniku.

Cijena ponude izražava se u kunama (HRK). Cijena sadrži u sebi sve troškove i popuste.

Cijenu ponude ponuditelj iskazuje u Ponudbenom listu i posebno po stavkama u Troškovniku po jedinici mjere i ukupnu cijenu stavke te cijenu ponude bez poreza na dodanu vrijednost (zbroj svih ukupnih cijena stavke). Ponuditelj mora ispuniti sve tražene stavke iz Troškovnika.

Cijene se iskazuju zaokružene na dvije decimale.

Jedinične cijene navedene u Troškovniku su nepromjenjive.

Ponuditelj odgovara za točnost i potpunost svoje ponude te je prilikom njezinog podnošenja dužan je uračunati i uključiti u cijenu ponude sve troškove potrebne za isporuku robe.

Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude bez PDV-om.

**17. DOSTAVA PONUDE**

Ponude moraju biti dostavljene u zatvorenoj omotnici neposredno naručitelju ili poštanskom pošiljkom najkasnije do **12:00 h, 11.11.2021.** na sljedeću adresu:

KFK d.o.o.

Dugoselska 5, 10370 Rugvica, Hrvatska

Evidencijski broj nabave: OiE 01-21

Naziv nabave: Nabava strojeva

Ponuda i dokumentacija u prilogu ponude ne vraćaju se ponuditeljima.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Ponude koje pristignu nakon isteka roka za dostavu ponuda neće biti predmetom ocjene ponuda.

Otvaranje ponuda nije javno.

**18. SADRŽAJ I NAČIN IZRADE PONUDE**

Ponuda mora sadržavati minimalno:

1. Ispunjen i potpisan Ponudbeni list (**Prilog 1**. Poziva na dostavu ponuda)

2. Ispunjen obrazac Tehničkih specifikacija (**Prilog 2.1**. za Grupu 1 i **Prilog 3.1**. za Grupu 2 Poziva na dostavu ponuda)

3. Ispunjen i potpisan Troškovnik (**Prilog 2**. za Grupu 1 i **Prilog 3**. za Grupu 2 Poziva na dostavu ponuda)

4. Ispunjena i potpisana Izjava ponuditelja o nepostojanju razloga za isključenje iz točke 14.1. Poziva

 na dostavu ponuda **(Prilog 4**. Poziva na dostavu ponuda)

5. Ispunjena i potpisana Izjava o ekonomskoj sposobnosti (**Prilog 5**. Poziva na dostavu ponuda)

~~6. Dokaz nepostojanja razloga za isključenje iz točke 3. Poziva za dostavu ponuda –~~ **~~Prilog 4~~** ~~i potvrda~~

 ~~prema državi nastana~~

6. Ispunjena i potpisana Izjava o trajanju jamstva za otklanjanje nedostataka u jamstvenom roku

 (nefinancijski kriterij) za točku 20. Kriterij za odabir ponude **(Prilog 6.).**

7. Jamstvo za ozbiljnost ponude sukladno točki 21.1. Poziva na dostavu ponuda.

Ponuda se dostavlja na hrvatskom jeziku i latiničnom pismu. U slučaju podnošenja traženih dokumenata na drugom jeziku, ponuditelj će uz dokument dostaviti prijevod na hrvatski jezik.

Pri izradi ponude ponuditelj se mora pridržavati zahtjeva i uvjeta iz Poziva na dostavu ponuda te ne smije mijenjati i nadopunjavati njezin tekst.

Sve troškove izrade ponude snose ponuditelji. Ponuditelji nemaju pravo na bilo kakvu naknadu troškova izrade ponude.

Dokumente tražene u ovoj dokumentaciji za nadmetanje ponuditelj u svojoj ponudi može dostaviti u izvorniku, ovjerenoj preslici ili neovjerenoj preslici.

**19. ROK VALJANOSTI PONUDE**

Ponuda mora biti valjana 30 dana od krajnjeg roka za dostavu ponuda. Ponude s kraćim rokom valjanosti mogu biti odbijene.

Ako istekne rok valjanosti ponude, Naručitelj može tražiti od ponuditelja produženje roka valjanosti ponude.

**20. KRITERIJ ZA ODABIR PONUDE**

Naručitelj će primijeniti kriterij ekonomski najpovoljnije ponude na način da će između valjanih ponuda, odabrati najpovoljniju ponudu za cjelokupni predmet nabave. Odabir najpovoljnije ponude izvršit će se

uspoređivanjem iskazane cijene ponude i dodatnih kriterija odabira putem formule i tablice bodovanja.

Najpovoljnijom ponudom smatrati će se ona ponuda koja nakon bodovanja ostvari najveći broj bodova.

Naručitelj je osim cijene odredio i dodatan kriterij odabira ponude koji je povezan s predmetom nabave, a koji se odnosi na ponuđeno trajanje jamstvenog roka za otklanjanje nedostataka.

**20.1. Grupa I (stroj laser)**

|  |  |  |  |
| --- | --- | --- | --- |
| Red. broj | Kriterij | Relativni značaj | Maksimalni broj bodova |
| 1. | Cijena ponude bez PDV-a (financijski kriterij) | 50% | 50 |
| 2. | Trajanje jamstvenog roka za otklanjanjenedostataka bez ograničenja broja radnih sati stroja (nefinancijski kriterij)[[2]](#footnote-2) | 50% | 50 |
|  | Maksimalni broj bodova | 100% | 100 |

U slučaju da su dvije ili više valjanih ponuda jednako rangirane prema kriteriju odabira, Naručitelj će, odabrati ponudu koja je zaprimljena ranije.

1. **Cijena ponude bez PDV-a (financijski kriterij) – 50 bodova**

Ovim kriterijem se ocjenjuje cijena ponude gospodarskog subjekta bez uključenog iznosa PDV-a.

Maksimalan broj bodova koji svaka ponuda može ostvariti u okviru ovog kriterija je 50 bodova.

Ona valjana ponuda čija je ponuđena cijena najniža dobit će maksimalan broj bodova.

Bodovna vrijednost prema ovom kriteriju izračunava se prema sljedećoj formuli:

CP=CPmin /CPpon \* 50

CP=broj bodova koji je dobila ponuda za cijenu

CPmin=najniža ponuđena cijena valjane ponude u postupku nabave

CPpon=ponuđena cijena ponude koja se ocjenjuje

50=maksimalan broj bodova za kriterij cijene

Broj bodova za promatranu ponudu po kriteriju cijene izračunat će se sukladno gore navedenoj formuli te će se isti iskazati kao broj zaokružen na dva decimalna mjesta.

1. **Trajanje jamstvenog roka za otklanjanje nedostataka (nefinancijski kriterij) – 50 bodova**

Naručitelj kao jedan od kriterija određuje duljinu trajanja jamstvenog roka za otklanjanje nedostataka na isporučenoj opremi.

Maksimalni broj bodova koji ponuditelj može dobiti prema ovom kriteriju je 50 (slovima: pedeset).

Ponude se boduju na način da valjana ponuda u kojoj je iskazan najduži jamstveni rok dobiva 50 bodova a svaka druga ponuda s kraćim rokom razmjerno manji broj bodova, a prema sljedećoj formuli:

J=Jo/Jn \* 50,

J= broj bodova koje je dobila ponuda za ponuđeni jamstveni rok

Jo= jamstveni rok koji je ponuđen u ponudi koja se ocjenjuje

Jn= najduži ponuđeni jamstveni rok valjane ponude u postupku nabave

50= maksimalni broj bodova

Jamstveni rok moguće je iskazivati isključivo cijelim brojem (ne decimalnim) u mjesecima. Za slučaj da se dužina roka iskaže u danima ili godinama, za potrebe ocjenjivanja i izvršenja ugovora smatrat će se da je 30 dana 1 mjesec, a 1 godina 12 mjeseci.

Ponuditelji u sklopu ponude dostavljaju Izjavu u **Prilogu 6.** ove Dokumentacije o nabavi u kojoj sukladno odredbama iz ovog Poziva navode predmetni rok temeljem kojeg će Naručitelj dodijeliti bodove u sklopu predmetnog kriterija za odabir.

Ako ponuditelji uz ponudu ne dostave popunjenu Izjavu u **Prilogu 6**. ili ako predmetni prilog ne sadrži podatak o trajanju jamstvenog roka **uzet će se da je ponuđen jamstveni rok u trajanju od 0 mjeseci.**

**20.2. Grupa II (CNC probijačica)**

|  |  |  |  |
| --- | --- | --- | --- |
| Red. broj | Kriterij | Relativni značaj | Maksimalni broj bodova |
| 1. | Cijena ponude bez PDV-a (financijski kriterij) | 50% | 50 |
| 2. | Trajanje jamstvenog roka za otklanjanjenedostataka bez ograničenja broj radnih sati stroja (nefinancijski kriterij)[[3]](#footnote-3) | 50% | 50 |
|  | Maksimalni broj bodova | 100% | 100 |

U slučaju da su dvije ili više valjanih ponuda jednako rangirane prema kriteriju odabira, Naručitelj će, odabrati ponudu koja je zaprimljena ranije.

1. **Cijena ponude bez PDV-a (financijski kriterij) – 50 bodova**

Ovim kriterijem se ocjenjuje cijena ponude gospodarskog subjekta s uključenim iznosom PDV-a.

Maksimalan broj bodova koji svaka ponuda može ostvariti u okviru ovog kriterija je 50 bodova.

Ona valjana ponuda čija je ponuđena cijena najniža dobit će maksimalan broj bodova.

Bodovna vrijednost prema ovom kriteriju izračunava se prema sljedećoj formuli:

CP=CPmin /CPpon \* 50

CP=broj bodova koji je dobila ponuda za cijenu

CPmin=najniža ponuđena cijena valjane ponude u postupku nabave

CPpon=ponuđena cijena ponude koja se ocjenjuje

50=maksimalan broj bodova za kriterij cijene

Broj bodova za promatranu ponudu po kriteriju cijene izračunat će se sukladno gore navedenoj formuli te će se isti iskazati kao broj zaokružen na dva decimalna mjesta.

1. **Trajanje jamstvenog roka za otklanjanje nedostataka (nefinancijski kriterij) – 50 bodova**

Naručitelj kao jedan od kriterija određuje duljinu trajanja jamstvenog roka za otklanjanje nedostataka na isporučenoj opremi.

Maksimalni broj bodova koji ponuditelj može dobiti prema ovom kriteriju je 50 (slovima: pedeset).

Ponude se boduju na način da valjana ponuda u kojoj je iskazan najduži jamstveni rok dobiva 50 bodova a svaka druga ponuda s kraćim rokom razmjerno manji broj bodova, a prema sljedećoj formuli:

J=Jo/Jn \* 50,

J= broj bodova koje je dobila ponuda za ponuđeni jamstveni rok

Jo= jamstveni rok koji je ponuđen u ponudi koja se ocjenjuje

Jn= najduži ponuđeni jamstveni rok valjane ponude u postupku nabave

50= maksimalni broj bodova

Jamstveni rok moguće je iskazivati isključivo cijelim brojem (ne decimalnim) u mjesecima. Za slučaj da se dužina roka iskaže u danima ili godinama, za potrebe ocjenjivanja i izvršenja ugovora smatrat će se da je 30 dana 1 mjesec, a 1 godina 12 mjeseci.

Ponuditelji u sklopu ponude dostavljaju Izjavu u prilogu 6.ove Dokumentacije o nabavi u kojoj sukladno odredbama iz ovog Poziva navode predmetni rok temeljem kojeg će Naručitelj dodijeliti bodove u sklopu predmetnog kriterija za odabir.

Ako ponuditelji uz ponudu ne dostave popunjenu Izjavu u **Prilogu 6**. ili ako predmetni prilog ne sadrži podatak o trajanju jamstvenog roka **uzet će se da je ponuđen jamstveni rok u trajanju od 0 mjeseci.**

**21. JAMSTVA**

**21.1. *Jamstvo za ozbiljnost ponude***

Gospodarski subjekt je obvezan dostaviti jamstvo za ozbiljnost ponude u obliku bjanko zadužnice.

Bjanko zadužnica mora biti ovjerena od javnog bilježnika i popunjena u skladu s Pravilnikom o obliku i sadržaju bjanko zadužnice („Narodne novine“ br. 115/12, 82/17).

* za Grupu I: 185.000,00 HRK
* za Grupu II: 200.000,00 HRK

Jamstvo u obliku bjanko zadužnice mora glasiti na Naručitelja. Trajanje jamstva ne smije biti kraće od roka valjanosti ponude.

Naručitelj će jamstvo za ponudu zadržati i naplatiti u slučaju:

- odustajanja ponuditelja od svoje ponude u roku njezine valjanosti,

- neprihvaćanja ispravka računske greške,

- odbijanja potpisivanja ugovora o nabavi.

Jamstvo za ozbiljnost ponude - ponuditelja čija ponuda nije odabrana vraća se neposredno nakon završetka postupka nabave. Jamstvo za ozbiljnost odabrane ponude biti će vraćeno izabranom ponuditelju nakon što izabrani ponuditelj potpiše ugovor o nabavi, a najkasnije u roku od 10 dana od dana potpisivanja Ugovora o nabavi.

Ako istekne rok valjanosti ponude naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno produženom roku.

**21.2. *Jamstvo za uredno izvršenje ugovora***

~~Odabrani ponuditelj obvezan je predati Naručitelju jamstvo za otklanjanje nedostataka u jamstvenom roku, za osiguranje iznosa od 10 % (deset posto) od ugovorenog iznosa s PDV-om u obliku bjanko zadužnice.~~

~~Bjanko zadužnica kao jamstvo za otklanjanje nedostataka u jamstvenom roku predaje se Naručitelju nakon uredne primopredaje (nakon potpisivanja zapisnika o primopredaji).~~

~~U slučaju nedostavljanja jamstva, naručitelj može naplatiti ugovornu kaznu i do isteka roka na koji se je isti obvezao zadržati 10% vrijednosti ugovora.~~

~~. Jamstvo će se naplatiti u slučaju da odabrani ponuditelj u jamstvenom roku ne ispuni obveze otklanjanja nedostataka koje ima na osnovi jamstva.~~

~~Razdoblje odgovornosti za nedostatke na ugrađenoj opremi, uređajima i industrijskim proizvodima odgovara razdoblju navedenom od strane njihovih proizvođača, s time da će Ponuditelj predati Naručitelju sve garancije opreme, uređaja i industrijskih proizvoda.~~

~~Jamstvo za otklanjanje nedostataka u jamstvenom roku bit će vraćeno Izvršitelju najkasnije 30 (trideset) kalendarskih dana nakon isteka roka valjanosti. Odabrani ponuditelj se obvezuje prilikom primopredaje radova, odnosno prilikom potpisivanja Zapisnika o primopredaji uručiti Naručitelju jamstvo za otklanjanje nedostataka u jamstvenom roku na tražen rok.~~

Odabrani ponuditelj je dužan najkasnije u roku od **10 (deset) dana** od potpisivanja Ugovora naručitelju predati jamstvo za uredno ispunjenje ugovora o nabavi za slučaj povrede ugovornih obveza i to u visini 10% (deset posto) vrijednosti ugovora bez PDV-a, u obliku bjanko zadužnice. Bjanko zadužnica mora biti ovjerena od javnog bilježnika i popunjena u skladu s Pravilnikom o obliku i sadržaju bjanko zadužnice („Narodne novine“ br. 115/12, 82/17).

Jamstvo za uredno ispunjenje ugovora naplatit će se u slučaju povrede ugovornih obveza.

U slučaju nedostavljanja jamstva za uredno ispunjenje ugovora za slučaj povrede ugovornih obveza u zadanom roku, Naručitelj će naplatiti jamstvo za ozbiljnost ponude i raskinuti ugovor o nabavi. U navedenom slučaju, Naručitelj može ponovno rangirati ponude te izvršiti provjeru, ne uzimajući u obzir ponudu prvotno odabranog ponuditelja, te na temelju kriterija za odabir ponude donijeti novu odluku o odabiru ili, ako postoje razlozi, poništiti postupak javne nabave.

Neiskorišteno jamstvo Naručitelj će vratiti Ugovaratelju nakon isporuke robe koja je predmet ugovora o nabavi.

Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

**- u slučaju svake povrede ugovorne obveze od strane odabranog ponuditelja zbog koje Naručitelju nastane šteta i to u iznosu visine nastale štete s pripadajućim kamatama.**

**- u slučaju neispunjenja ugovorne obveze od strane odabranog ponuditelja zbog razloga za koje je odgovoran odabrani ponuditelj kao i u slučaju raskida ugovora kojeg je uzrokovao odabrani ponuditelj, i to u punom iznosu jamstva.**

**- u drugim slučajevima, radi naplate potraživanja koja Naručitelj ima prema odabranom ponuditelju u svezi s ugovorom o nabavi do visine iznosa koje Naručitelj potražuje.**

Umjesto dostavljanja jamstva za uredno izvršenje ugovora u obliku bjanko zadužnice, odabrani ponuditelj je ovlašten uplatiti novčani polog u traženom iznosu visine jamstva na račun Naručitelja otvoren kod Privredne banke Zagreb d.d., IBAN HR4323400091110635002 Pod svrhom plaćanja potrebno je navesti da se radi o jamstvu za uredno izvršenje ugovora i navesti evidencijski broj nabave OiE 01-21. Polog mora biti evidentiran na računu Naručitelja najkasnije u roku od 10 (deset) dana od potpisivanja Ugovora o nabavi.

**21. PREGLED I OCJENA PONUDA, ODLUKA O ODABIRU I ODLUKA O PONIŠTENJU**

U postupku pregleda i ocjene ponuda Naručitelj prvo utvrđuje formalnu sukladnost ponude utvrđujući:

* ponuda je dostavljena u zadanom roku
* ponuda je na jeziku naznačenom u Pozivu na dostavu ponuda
* ponuda je valjano potpisana
* u ponudi je naveden traženi rok valjanosti ponude
* ponuda je u skladu s odredbama Poziva na dostavu ponuda, dostavljeni su svi traženi dokumenti.

Nakon što je utvrdio formalnu ispravnost ponude Naručitelj će provjeriti ispunjenje uvjeta sposobnosti svakog od ponuditelja.

Naručitelj u skladu s uvjetima i zahtjevima iz Poziva na nadmetanje provjerava tehničku i materijalnu sukladnost odnosno utvrđuje jesu li ponude u skladu s tehničkim specifikacijama i svim drugim

ugovornim uvjetima i materijalnim zahtjevima Poziva na dostavu ponuda te odbija ponudu koja nije u skladu s Pozivom na dostavu ponuda.

U postupku pregleda i ocjene ponuda, ako Naručitelj utvrdi da su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni

dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku. Navedeno postupanje ne smije dovesti do pregovaranja, odnosno navedenim postupanjem se ne smiju mijenjati kriteriji za odabir ponude i cijena.

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Odluku o odabiru donosi Odbor za nabavu imenovan od strane Naručitelja. Naručitelj objavljuje odluku o odabiru o odabranom ponuditelju i ukupnoj vrijednosti odabrane ponude na istom mjestu gdje je objavljen poziv na dostavu ponuda *(www.strukturnifondovi.hr)*

Naručitelj može od najpovoljnijeg ponuditelja s kojim namjerava sklopiti ugovor zatražiti dostavu izvornika ili ovjerenih preslika jednog ili više dokumenata koji su traženi Pozivom na dostavu ponude prije donošenja Odluke o odabiru. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Naručitelj će na osnovi rezultata pregleda i ocjene ponuda odbiti:

* ponudu koja nije cjelovita (ne sadrži sve Pozivom na dostavu ponuda propisane obveze elemente)
* ponudu koja nije u skladu sa odredbama poziva na dostavu ponuda
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,
* ponudu za koju ponuditelj nije pisanim putem prihvatio ispravak računske pogreške,
* ako nije dostavljeno zahtijevano jamstvo.

Naručitelj poništava postupak nabave ako nakon isteka roka za dostavu ponuda:

* nije pristigla niti jedna ponuda;
* nije dobio unaprijed određen broj valjanih ponuda/niti jednu valjanu ponudu;
* nakon odbijanja ponuda ne preostane nijedna valjana ponuda.

Naručitelj može poništiti postupak ako:

* tijekom postupka se utvrdi da je Poziv na dostavu ponuda manjkav te kao takav ne omogućava učinkovito sklapanje ugovora
* nastanu značajne nove okolnosti vezane uz projekt za koji se provodi nabava

22. PRILOZI

*Prilog 1. Ponudbeni list*

*Prilog 2. Troškovnik za grupu I*

*Prilog 2.1. Tehničke specifikacije za grupu I*

*Prilog 3. Troškovnik za grupu II*

*Prilog 3.1.Tehničke specifikacije za grupu II*

*Prilog 4. Izjava ponuditelja da ne postoje razlozi za isključenje iz točke 14.1. ovog Poziva na dostavu*

 *ponuda*

*Prilog 5.* *Izjava o ekonomskoj sposobnosti*

*Prilog 6. Izjava o trajanju jamstva za otklanjanje nedostataka u jamstvenom roku*

1. Promet je vrijednost svih prodanih roba i obavljenih usluga na tržištu tijekom godine bez obzira na to jesu li naplaćene ili ne. Iz prometa je isključen porez na dodanu vrijednost. Promet odgovara prihodu od obavljanja djelatnosti bez izvanrednih i financijskih prihoda. [↑](#footnote-ref-1)
2. Naručitelj određuje trajanje jamstvenog roka za otklanjanje nedostataka u jamstvenom roku bez ograničenja broja radnih sati stroja [↑](#footnote-ref-2)
3. Naručitelj određuje trajanje jamstvenog roka za otklanjanje nedostataka u jamstvenom roku bez ograničenja broja radnih sati stroja [↑](#footnote-ref-3)